Kada je vozač gradskog autobusa u Salzburgu u petak oko 11 sati izašao iz vozila na kratku pauzu, nije mogao ni slutiti da će mu netko oteti autobus. No, upravo se to dogodilo, jer u trenutku dok je vozač bio vani 38-godišnji Hrvat, sjeo je za volan i odvezao se sa stajališta, piše Salzburg.com, a prenose 24sata.

Četvero putnika koji su bili u autobusu ništa nije posumnjalo, a novi \"vozač\" uredno je stao na svakoj stanici i puštao putnike da ulaze i izlaze.

Pravi vozač odmah je sve prijavio policiji koja je ubrzo zaustavila autobus. Nitko od putnika nije ozlijeđen, niti je bilo ikakve materijalne štete na autobusu vrijednom 250.000 eura.

Čovjek koji je odlučio malo voziti autobus po Salzburgu je hrvatski državljanin s prebivalištem u Grazu.